L'article 7 de la Llei 5/1986, de 17 d'abril, de creació de l'Entitat Autònoma de Jocs i Apostes de la Generalitat de Catalunya, en la redacció que en fa la disposició addicional 15 de la Llei 32/1991, de 24 de desembre, estableix que correspon al Govern fixar les comissions que han de percebre les persones o entitats col·laboradores en la distribució i operació dels elements materials de joc.
Atès que en data 21 d'octubre de 2009 acaba la vigència del contracte administratiu especial per al funcionament i desenvolupament de les loteries gestionades per l'Entitat Autònoma de Jocs i Apostes de la Generalitat de Catalunya, pel que fa a l'execució de les prestacions en l'àmbit de la comercialització, i havent-se iniciat la tramitació dels expedients núm. 8/09, per procediment obert, per a la contractació dels serveis de comercialització de les loteries, i núm. 9/09 per a la contractació dels serveis d'assistència tècnica als punts de venda de la xarxa comercial, i d'acord amb el que disposa la Llei 30/2007, de 31 d'octubre, de contractes del sector públic;
Atès l'Acord del Consell d'Administració de l'Entitat Autònoma de Jocs i Apostes de la Generalitat de Catalunya de 28 de juliol de 2009, d'adjudicació provisional del contracte administratiu especial relatiu als serveis de comercialització de les loteries de la Generalitat de Catalunya organitzades i gestionades per l'Entitat Autònoma, a l'empresa Indra Sistema, SA, així com també l'adjudicació provisional del contracte administratiu especial del servei d'assistència tècnica als punts de venda que configuren la xarxa comercial de l'Entitat Autònoma de Jocs i Apostes de la Generalitat a l'empresa Indra Sistemas, SA;
Vist l'article 4.3 del Decret 296/1996, de 23 de juliol, d'organització i funcionament de l'Entitat Autònoma de Jocs i Apostes de la Generalitat de Catalunya, que atribueix al seu Consell d'Administració elaborar la proposta de les comissions que han de percebre les entitats col·laboradores en la distribució i l'operació dels elements materials del joc, tenint la competència aquest Consell com a òrgan de contractació en virtut de l'article 4.4 de l'esmentat Decret;
Atesa la proposta del Consell d'Administració de l'Entitat Autònoma de Jocs i Apostes de la Generalitat de Catalunya, a proposta del conseller d'Interior, Relacions Institucionals i Participació, el Govern
Acorda:.1 Aprovar les comissions que ha de percebre l'entitat col·laboradora en els serveis de comercialització de les loteries organitzades i gestionades per l'Entitat Autònoma de Jocs i Apostes de la Generalitat de Catalunya i que són les següents:
Aquests percentatges de comissió els ha de percebre l'entitat col·laboradora adjudicatària del procediment obert de contractació dels serveis de comercialització de les loteries de la Generalitat organitzades per l'Entitat Autònoma de Jocs i Apostes de la Generalitat (expedient núm. 8/09), sobre el marge d'explotació de les loteries existents actualment i d'aquelles la implantació de les quals aprovi el Govern en el futur i l'Entitat decideixi incloure en l'objecte del contracte.
S'entén per marge d'explotació el diferencial entre la recaptació obtinguda i els premis adjudicats per cada loteria, i s'han d'aplicar els percentatges de comissió per a cada tram de volum de marge d'explotació abans indicat que s'obtinguin cada any d'execució del contracte i d'acord amb el plec de clàusules administratives particulars.
Els trams es consideren de valor constant i s'han d'adaptar anualment aplicant-hi el 85% de la variació que experimenti l'índex de preus al consum estatal, d'acord amb el que estableixen els articles 77 i següents de la Llei 30/2007, de 31 d'octubre, de contractes del sector públic.
A aquest efecte, els anys d'execució del contracte s'han de computar des de la data d'inici de la prestació de serveis contractada, el dia 22 d'octubre de 2009..2 Aprovar els preus unitaris que, com a contraprestació, ha de percebre l'entitat col·laboradora en els serveis d'assistència tècnica als punts de venda de la xarxa comercial de l'Entitat Autònoma de Jocs i Apostes de la Generalitat de Catalunya i que són els següents:
a) Per la prestació del servei de manteniment preventiu, correctiu i arranjaments en els punts de venda que constitueixen la xarxa comercial de l'Entitat (preu unitari anual per cada punt de venda, amb independència del nombre d'intervencions que s'hagin de portar a terme durant l'any):
Per punts de venda de la categoria A
Per punts de venda de la categoria B
Per punts de venda de la categoria C i D
b) Per la prestació del servei d'instal·lació de nous agents venedors (import únic per cada instal·lació realitzada amb independència del tipus d'equipament instal·lat):
Instal·lació per alta d'agent venedor
c) Per la prestació del servei de retirada dels equipaments als agents venedors que s'hagin donat de baixa (import únic per cada desinstal·lació realitzada amb independència del tipus d'equipament):
Desinstal·lació per baixa d'agent venedor
130.3 Les comissions i preus esmentats són aplicables a partir del 22 d'octubre de 2009, data en què els contractes amb les noves entitats col·laboradores seran plenament operatius, aplicació que comportarà que quedin sense efecte en la data esmentada les comissions que preveu el Decret 65/2005, de 19 d'abril, pel qual es fixa la comissió que ha de percebre l'entitat col·laboradora en el funcionament i desenvolupament de les loteries organitzades per l'Entitat Autònoma de Jocs i Apostes de la Generalitat de Catalunya, pel que fa únicament a les prestacions que han estat objecte de nova licitació en relació amb els serveis de comercialització de les loteries i d'assistència tècnica als punts de venda de la xarxa comercial..4 Publicar el present Acord en el Diari Oficial de la Generalitat de Catalunya.
Barcelona, 8 de setembre de 2009